56. ΝΟΜΟΘΕΤ. ΔΙΑΤΑΓΜΑ υπ’ αριθ.13 της 18/26 Ιουν.1973 (ΦΕΚ Α΄ 131) Περί της υπέρ του ΙΚΑ εισφοράς επί του άλατος. Άρθρ.1.-1.Η υπό των διατάξεων της παρ. 3 του άρθρ. 9 του Ν.Δ. 4104/1960 «περί τροποποιήσεως και συμπληρώσεως της νομοθεσίας περί κοινωνικών ασφαλίσεων και άλλων τινών οργανωτικών και διοικητικών διατάξεων» επιβληθείσα αύξησις υπέρ του ΙΚΑ επί της τιμής του διατιθεμένου δια τας ανάγκας του εσωτερικού άλατος ορίζεται από της δημοσιεύσεως του παρόντος, εις 27 λεπτά κατά χιλιόγραμμον. 2.Απαλλάσσεται της κατά την προηγουμένην παράγραφον επιβαλλομένης υπέρ του ΙΚΑ αυξήσεως κατά είκοσιν επτά λεπτά ανά χιλιόγραμμον η τιμή του άλατος του χρησιμοποιουμένου ως πρώτης ύλης δια την παραγωγήν βιομηχανικών και βιοτεχνικών προϊόντων. Άρθρ.2.-Η κατά τας διατάξεις της παρ. 3 του άρθρ.9 του Ν.Δ. 4104/1960 επιβληθείσα υπέρ του ΙΚΑ αύξησις επί της τιμής του άλατος, όπερ εχρησιμοποιήθη αποκλειστικώς ως πρώτη ύλη δια την παραγωγήν βιομηχανικών και βιοτεχνικών προϊόντων, μη καταβληθείσα μέχρι της ισχύος του παρόντος, δεν εισπράττεται, τυχόν όμως καταβληθείσα τοιαύτη δεν επιστρέφεται. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 